《松江》
宋代·叶茵

占得中吴第一清，莼鲈里社可鸥盟。
七层灯火重湖影，千尺阑干两市声。
欸乃歌分长短律，往来帆带古今情。
三高岂是无名利，祗与时人有重轻。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。